als_Latn dik_Latn tur_Latn
Një gabim i Vidiç që në minutën e tretë, 3 gola të anuluar në total dhe nga një pikë për secilën skuadër. Në Palermo një ndeshje e bukur, por në fund asnjë skuadër nuk ka mundur të fitojë
Juxhin Dalipaj
Mateo Kovaçiç i është përgjigjur golit të shpejtë të Vaskez dhe Interi nuk ka mundur të shkojë më shumë se një barazim 1-1 kundër Palermos në transfertë. Vendasit patën nisjen më të mirë që mund të kishin ëndërruar. Nemanja Vidiç duket se ishte futur në fushë me këmbën e gabuar dhe dhuron një top për Vaskez, i cili i vetëm me Samir Handanoviç nuk ka gabuar. Ky ishte goli i parë që Interi ka pësuar në pesë ndeshje zyrtare të këtij sezoni të ri dhe erdhi pikërisht nga gabimi foshnjarak i mbrojtësit me më shumë eksperiencë që Valter Maxarri ka në skuadër.
Minutat në vazhdim ishin një makth i vërtetë për zikaltrit, të cilët dukeshin tërësisht të paorganizuar dhe sulmi dukej shumë i shkëputur nga pjesa tjetër e skuadrës. Pablo Osvaldo dhe Fredi Guarin nuk po arrinin të futeshin në lojë me Mauro Ikardin, i cili gjatë pjesës së parë e ka prekur topin edhe më pak se Handanoviç. Megjithatë, skuadra e mori veten me kalimin e minutave, por mesfusha dukej në vështirësi. Kovaçiç u gjend gjithandej për të ndihmuar skuadrën dhe pikërisht nga këmbët e tij erdhi barazimi. Pas një kombinimi me Osvaldon jashtë zone, mesfushori i talentuar kroat ka goditur saktësisht me të djathtën nga jashtë zone dhe topi ka përfunduar në rrjetë.
Në pjesën e dytë Interi dukej edhe më i organizuar, kjo edhe falë ndryshimeve që Maxarri bëri në formacion, por sërish ishte e vështirë të depërtojë në mbrojtjen e Palermos. Iakini e kishte vendosur skuadrën shumë mirë dhe shpesh herë rrezikonte me kundërsulme. Maxarri rrezikon gjithçka duke futur në fushë të gjithë sulmuesit që kishte në dispozicion, por nuk ia doli mbanë që të kthehej në Milano me tre pikë. Rastin më të mirë të ndeshjes e ka pasur Osvaldo me një gjuajtje me kokë në sekondat e fundit të shtesës, por portieri vendas ka bërë një pritje të jashtëzakonshme për të ruajtur bazarimin në këtë sfidë.
Golat e anuluar- Goli i parë i anuluar ka qenë në fundin e pjesës së parë. Vidiç dërgon në rrjetë një top të krosuar në zonë, por goli është anuluar për një pozicion jashtë loje të Osvaldos që sipas gjyqtarit ka ndërhyrë në aksion. Goli i dytë i anuluar ka qenë i Mauro Ikardit në minutën e 51. Vidiç me kokë shërben për Ikardin, i cili nga shumë pranë portës e dërgon topin në rrjetë. Pozicioni i sulmuesit argjentinas ka qenë shumë i rregullt. Goli i tretë i anuluar ka qenë për vendasit. Tre minuta nga fundit Beloti merr një pasim të gjatë dhe pas ndalimit të keq të topit ka qenë Nagatomo që i ka marrë pozicionin. Sulmuesi vendas shtyn Nagatomon dhe më pas shënon, por loja ishte e ndaluar që në momentin e faullit.
Palermo-Inter 1-1
Shënues: 3’ Vaskez / 42’ Kovaçiç
Palermo (3-5-1-1): Sorrentino; Andelkoviç, Terci, Fedal; Morganela, Bolconi (66’ Beloti), Rigoni, Barreto, Lazar (74’ Daprela); Vaskez (83’ Kaison); Dibala. Tr.: Iakini.
Inter (3-5-2): Handanoviç; Ranokia, Vidiç, Huan (66’ Hernanes); D’Ambrozio (56’ Dodo), Guarin, Medel, Kovaçiç (79’ Palasio), Nagatomo; Osvaldo, Ikardi. Tr.: Maxarri.
Gjyqtar: Valeri
Kartona të verdhë: Huan, Medel, Ranokia, Dodo (I); Rigoni, Morganela (P)
Roma si në stërvitje kundër Kaljarit
Roma ka marrë kryesimin e kampionatit, por me pikë të barabarta me Juventusin. Në “Olimpico”, verdhekuqtë nuk kanë hasur në rezistencën e Kaljarit të Zemanit, që dorëzohet me rezultatin 2-0. Ndeshja është zgjidhur që në minutat e para. Në të dhjetën ka qenë Destro që ka çuar Romën në avantazh, ndërkohë që tre minuta më vonë Florenci ka dyfishuar avantazhin. Nga këtu gjithçka është bërë më e lehtë, sepse Kaljari nuk kishte fuqi të vinte Romën në rrezik dhe vendasit nuk dëshironin të shpenzonin energji të kota. Një trepikësh i lehtë për skuadrën e Rudi Garsias.
Roma-Kaljari 2-0
Shënues: 10’ Destro, 13’ Florenci
Roma (4-3-3): De Sanktis; Maikon, Janga Mbiua, Manolas, Kol; Keita, De Rosi (81’ Emanuelson), Naingolan; Gervinjo, Florenci (71’ Ljajiç), Destro (68’ Pjaniç). Tr.: Garsia.
Kaljari (4-3-3): Kranjo; Pisano (50’ Balcano), Rosetini, Kepiteli, Avelar; Pedro, Konti, Ekdal (59’ Desena); Ibarbo, Sau, Farias (59’ Longo). Tr.: Zeman.
Gjyqtar: Peruco
Kartona të verdhë: Florenci (R), Rosetini (C)
Napoli në krizë, humbja e dytë radhazi
Humbja e dytë radhazi për Napolin në kampionat. Pas disfatës kundër Kievos, skuadra e drejtuar nga Rafael Benitez është dorëzuar edhe në “Friuli” kundër Udinezes që arriti të marrë maksimumin me golin e Danilos në mesin e pjesës së dytë. Në këtë mënyrë te Napoli ka nisur kriza. Shumë të diskutueshme zgjedhjet e Benitezit me ato ndryshime në formacion dhe polemikat do të jenë të sigurta. Për Napolin vetëm një gjuajtje e Garganos në pjesën e parë dhe dy raste për Higuain dhe Kajehon në pjesën e dytë. Duket se skuadra e Benitezit ka ngecur diku.
Udineze-Napoli 1-0
Shënues: 71’ Danilo
Udineze (4-3-2-1): Karnezis; Vidmer, Herto, Danilo, Piris; Badu, Guilherme, Alan; Kone, Fernandes (25′ Thero); Di Natale (82’ Muriel). Tr.: Stramaçioni.
Napoli (4-2-3-1): Rafael; Maxhio, Kulibali, Albiol, Britos; Gargano, David Lopez; Zuniga (63’ Kajehon), Miçu (72’ Mertns), Insinje (75’ De Guzman); Higuain. Tr.: Benitez.
Gjyqtar: Taljavento
Kartona të verdhë: Fernandes (U), David Lopez, Kajehon, Albiol (N)
Lacio shpërdoron dhe Pinija ndëshkon
Ky është filmi që është dhënë në “Marasi”, me një Xhenoa që ka dorëzuar pothuajse një pjesë loje dhe më pas ka gjetur suksesin 3 minuta nga fundi me golin e kilianit. Pjesa e parë është dominuar nga bardhekaltrit: Perin ka qenë i zoti në një dalje ndaj Perolos dhe i shkëlqyer kundër Luliç. Xhorxheviç ka goditur traversën. Në pjesën e dytë Gasperini ka sistemuar më mirë mbrojtjen dhe ndeshja është ekuilibruar. Në minutën e 85-të De Vrij ka lënë Lacion me një lojtar më pak dhe dy minuta më pas ishte Pinoja që shënoi golin e fitore.
Xhenoa-Lacio 1-0
Shënues: 87’ Pinija
Xhenoa (4-3-3): Perin; Antonini (60’ Bertolaçi), De Maio, Burdiso, Antoneli; Edenilson, Rinkon, Sturaro; Peroti, Matri (68’ Pinija), Kuçka (56’ Lestiene). Tr.: Gasperini.
Lacio (4-3-3): Berisha; Basta (46’ Konko), De Vrij, Xhentileti (69’ Cana), Brafheid; Parolo, Bilja (45’ Ledesma), Luliç; Kandreva, Xhorxheviç, Anderson. Tr.: Pioli.
Gjyqtar: Guida
Kartona të verdhë: Rinkon (G), Ledesma (L)
Kartona të kuq: 85’ De Vrij
Atalanta e pafat, Fiorentina merr tre pikët
Fiorentina fiton në transfetë kundër Atalantës me rezultatin minimal 1-0. Ndeshja është vendosur nga një goditje fantastike e Kurtiç në minutën e 58-të, vetëm dy minuta pasi u fut në fushë në vend të Milan Badelj. Vendim i mirë i Montelës, i cili në këtë mënyrë ka festuar suksesin e parë në kampionat dhe gjen pak normalitet në klasifikim me 4 pikë. Asnjë alarm, vetëm trishtim për një Atalantë që bëri lojë të bukur dhe ka qenë e pafat në disa raste. Shpesh futbolli i ka këto. Edhe pse Atalanta luajti më mirë, tre pikët shkuan për Fiorentinën.
Atalanta-Fiorentina 0-1
Shënues: 58’ Kurtiç
Atalanta (4-4-2): Sportielo; Zapakosta, Banaluan, Biava, Drame (82’ Molina); Estigarribia, Cigarini, Karmona, D’Alesandro (61’ A.Gomez); Boakie, Denis (76’ Bianki). Tr.: Kolantuono.
Fiorentina (3-5-1-1): Neto; Saviç, Rodrigez, Alonso; Kuadrado (79’ Vargas), Akuilani, Badelj (56’ Kurtiç), Fernandez, Paskual (71’ Riçards); Iliçiç; M.Gomez. Tr.: Montela.
Gjyqtar: Ruso
Kartona të verdhë: Karmona (A), Rodrigez, Fernandez, Akuilani, Gomez (F)
Java 3
Të shtunën
Çezena-Empoli 2-2
Marilungo 30’, Defrel 32’/ Tavano 55’ (p), Rugani 72’
Milan-Juventus 0-1
71’ Tevez
Dje
Kievo-Parma 2 – 3
4’ Izko, 82’ Paloski / 65’, 77’ Kasano, 75’ Koda
Xhenoa-Lacio 1 – 0
87’ Pinija
Roma-Kaljari 2 – 0
10’ Destro, 13’ Florenci
Sasuolo-Sampdoria 0 – 0
Atalanta-Fiorentina 0 – 1
58’ Kurtiç
Udineze-Napoli 1 – 0
71’ Danilo
Palermo-Inter 1 – 1
3’ Vaskez / 42’ Kovaçiç
Torino-Verona 0 – 0
Java 4
23 shtator
Empoli-Milan 20:45
24 shtator
Kaljari-Torino 20:45
Fiorentina-Sasuolo 20:45
Verona-Xhenoa 20:45
Inter-Atalanta 20:45
Juventus-Çezena 20:45
Parma-Roma 20:45
Napoli-Palermo 20:45
Sampdoria-Kievo 20:45
25 shtator
Lacio-Udineze 20:45
als_Latn ceb_Latn als_Latn als_Latn als_Latn als_Latn lmo_Latn uzn_Latn scn_Latn scn_Latn als_Latn als_Latn als_Latn als_Latn jav_Latn uzn_Latn dik_Latn zho_Hans fin_Latn als_Latn als_Latn als_Latn lmo_Latn uzn_Latn vec_Latn zho_Hans als_Latn als_Latn als_Latn als_Latn epo_Latn uzn_Latn zho_Hans zho_Hans vec_Latn lit_Latn dik_Latn als_Latn als_Latn vec_Latn uzn_Latn uzn_Latn zho_Hans glg_Latn als_Latn ace_Latn als_Latn lij_Latn uzn_Latn lmo_Latn uzn_Latn pap_Latn vec_Latn uzn_Latn epo_Latn uzn_Latn jav_Latn uzn_Latn ita_Latn vec_Latn uzn_Latn lmo_Latn uzn_Latn lmo_Latn uzn_Latn vec_Latn ace_Latn als_Latn lmo_Latn als_Latn fao_Latn vec_Latn vec_Latn hau_Latn lij_Latn srd_Latn srd_Latn scn_Latn als_Latn epo_Latn